वाजपेयी ने देश को भ्रष्टाचार मुक्त और अवाम हित में प्रशासन देश को दिया था। जुगल किशोर शर्मा ने कहा कि अगर हम वाजपेयी की नीतियों का अनुसरण करेंगे, तो कुछ भी असंभव नहीं है। प्रदेश भाजपा के पूर्व अध्यक्ष डॉ. निर्मल सिंह ने कहा कि आरएसएस कार्यकर्ता वाजपेयी ने हमेशा राम राज्य की वकालत की। यह सपना देश के लिए महात्मा गांधी ने भी देखा था। पूर्व प्रदेश अध्यक्ष और विधायक अशोक खजूरिया ने 1980 में भाजपा द्वारा जम्मू म्यूनिसिपल चुनाव में विजय हासिल करने के बाद दौरे पर आए वाजपेयी के साथ हुई बातचीत साझा की। खजूरिया ने कहा कि हमें अपनों पर अंगुलियां उठाने के बजाय कांग्रेस, नेकां और पीडीपी का विरोध करना चाहिए। प्रदेश भाजपा के महासचिव सत शर्मा सीए और जिलाध्यक्ष राजेश गुप्ता के अलावा अन्य सीनियर नेता भी इस मौके पर मौजूद थे।